Рихард Демел
Прибежище

Превод от немски: Венцеслав Константинов, —

chitanka.info

Езеро край бащината къща,

Притъмено в здрача на върбите,

Там топола вие кръшни клони,

Кимащи към лодките, вълните.

Тъй уютно е това местенце,

Още хла̀пе тук съм се забравял,

Плакал съм край гъстите тръстики,

Детската си мъка съм сподавял.

В черната вода сега се взирам,

Но сълза окото не изцежда;

Виждам само кръшната топола

В езерото пак да се оглежда.

1893

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.